Hola swaree,

Enhorabona per les edicions i per l'adició de la nova toponímia. Volia fer-te alguna recomanació.

Quan dibuixes un edifici que tinga forma quadrada o amb angles rectes, després de dibuixar-lo a mà, clica el botó dret sobre l'edifici i utilitza l'opció de "quadrar". Milloraràs la geometria.

D'altra banda, els elements que siguen edificacions, com alguns motors, també els hauries d'afegir l'etiqueta d'edifici. Per exemple, he editat el Motor de Gomis: https://www.openstreetmap.org/way/1259392659

Pel que fa als edificis en ruïnes, s'han d'etiquetar com a "building=ruins" y no com a "historic=ruins". L'etiqueta "historic" s'utilitza per a remarcar edificis que tinguen una important connotació històrica. Entenc que els edificis enrunat tenen el seu interés, però no podem marcar-los tots com a "historic=*" a no ser que hi haja algun cartell de l'Ajuntament o que estiga declarat com a Bé d'Interés Cultural.

Per últim, l'etiqueta "landuse=farmyard" (o qualsevol "landuse") només s'ha d'utilitzar si el sòl (el terreny) està actualment en ús amb eixa finalitat per una granja. En concret, "farmyard" s'utilitza amb la següent finalitat: https://wiki.openstreetmap.org/wiki/ES:Tag:landuse%3Dfarmyard

De nou, enhorabona pel treball. Salutacions,
Jordi